Skupni predlog UREDBA SVETA o spremembi Uredbe (EU) št. 356/2010 o nekaterih posebnih omejitvenih ukrepih proti nekaterim fizičnim ali pravnim osebam, subjektom ali organom zaradi razmer v Somaliji /* JOIN/2013/010 final - 2013/0142 (NLE) */





OBRAZLOŽITVENI MEMORANDUM (1) Uredba Sveta (EU) št. 356/2010 o nekaterih posebnih omejitvenih ukrepih proti nekaterim fizičnim ali pravnim osebam, subjektom ali organom zaradi razmer v Somaliji[1] uvaja omejitvene ukrepe proti osebam, subjektom in organom iz Priloge I k navedeni uredbi, kakor je določeno v Resoluciji Varnostnega sveta Združenih narodov 1844 (2008). (2) Varnostni svet Združenih narodov je 6. marca 2013 sprejel Resolucijo 2093 (2013) in tako posodobil merila za določitev, ki jih uporablja Odbor za sankcije Varnostnega sveta, ustanovljen na podlagi Resolucije 751 (1992) v zvezi s Somalijo. (3) Ta ukrep spada na področje uporabe Pogodbe o delovanju Evropske unije, zato je za njegovo izvajanje potreben regulativni ukrep na ravni Unije predvsem zaradi zagotovitve, da ga bodo gospodarski subjekti v vseh državah članicah enotno uporabljali. (4) Uredbo Sveta (EU) št. 356/2010 bi bilo zato treba ustrezno spremeniti – 2013/0142 (NLE) Skupni predlog UREDBA SVETA o spremembi Uredbe (EU) št. 356/2010 o nekaterih posebnih omejitvenih ukrepih proti nekaterim fizičnim ali pravnim osebam, subjektom ali organom zaradi razmer v Somaliji SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 215 Pogodbe, ob upoštevanju Sklepa Sveta 2010/231/SZVP z dne 26. aprila 2010 o omejitvenih ukrepih proti Somaliji[2], ob upoštevanju skupnega predloga visokega predstavnika Unije za zunanje zadeve in varnostno politiko in Evropske komisije, ob upoštevanju naslednjega: (1) Uredba Sveta (EU) št. 356/2010 z dne 26. aprila 2010 o nekaterih posebnih omejitvenih ukrepih proti nekaterim fizičnim ali pravnim osebam, subjektom ali organom zaradi razmer v Somaliji[3] uvaja omejitvene ukrepe proti osebam, subjektom in organom iz Priloge I k navedeni uredbi, kakor je določeno v Resoluciji Varnostnega sveta Združenih narodov 1844 (2008). (2) Varnostni svet Združenih narodov je 6. marca 2013 sprejel Resolucijo 2093 (2013) in tako posodobil merila za določitev, ki jih uporablja Odbor za sankcije Varnostnega sveta, ustanovljen na podlagi Resolucije 751 (1992) v zvezi s Somalijo. (3) Svet je ... aprila 2013 sprejel Sklep Sveta 2013/.../SZVP[4], ki spreminja Sklep Sveta 2010/231/SZVP in uvaja te posodobitve. (4) Ta ukrep spada na področje uporabe Pogodbe o delovanju Evropske unije, zato je za njegovo izvajanje potreben regulativni ukrep na ravni Unije predvsem zaradi zagotovitve, da ga bodo gospodarski subjekti v vseh državah članicah enotno uporabljali. (5) Uredbo Sveta (EU) št. 356/2010 bi bilo zato treba ustrezno spremeniti – SPREJEL NASLEDNJO UREDBO: Člen 1 Uredba (EU) št. 356/2010 se spremeni: v členu 2 se odstavek 3 nadomesti z naslednjim: „3. V Prilogi I so navedene fizične ali pravne osebe, subjekti ali organi, ki jih Varnostni svet ali Odbor za sankcije določi kot tiste, ki: (a) so vključeni v ali zagotavljajo podporo za dejanja, ki ogrožajo mir, varnost ali stabilnost Somalije, vključno z dejanji, ki ogrožajo somalski mirovni in spravni proces, ali zvezni vladi Somalije ali misiji Amisom grozijo s silo; (b) so kršili embargo na orožje ali ponovno prodajo orožja in omejitve prenosa ali prepoved zagotavljanja s tem povezane pomoči, kot je določeno v odstavku 34 RVSZN 2093 (2013); (c) ovirajo dostavo humanitarne pomoči Somaliji, dostop do nje ali njeno razdeljevanje v Somaliji; (d) so politični ali vojaški voditelji, ki novačijo ali uporabljajo otroke v oboroženih spopadih v Somaliji in s tem kršijo veljavno mednarodno pravo; (e) so odgovorni za kršitve veljavnega mednarodnega prava v Somaliji z dejanji, katerih tarča so civilisti, tudi otroci in ženske, v oboroženih spopadih, vključno z ubijanjem in pohabljanjem, spolnim in seksističnim nasiljem, napadi na šole in bolnišnice, ugrabitvami in prisilnim razseljevanjem.“ Člen 2 Ta uredba začne veljati dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik [1] UL L 105, 27.4.2010, str. 1. [2] UL L 105, 27.4.2010, str. 17. [3] UL L 105, 27.4.2010, str. 1. [4] UL L …